CELEX: 62008CA0441
Language: et
Date: 2009-11-12 00:00:00
Title: Kohtuasi C-441/08: Euroopa Kohtu (kuues koda) 12. novembri 2009 . aasta otsus (Naczelny Sąd Administracyjny (Poola) eelotsusetaotlus) — Elektrownia Pątnów II sp. Zoo versus Dyrektor Izby Skarbowej w Poznaniu (Kapitali koondumise kaudne maksustamine — Laen, mille kapitaliühing võttis enne liikmesriigi ühinemist Euroopa Liiduga — Maksustamine kapitalimaksuga siseriikliku õiguse alusel — Laenu ümberarvestamine osadeks või aktsiateks pärast liikmesriigi ühinemist Euroopa Liiduga — Selle aktsiakapitali suurendamise maksustamine kapitalimaksuga — Uue õigusnormi kohene kohaldamine)

16.1.2010   
            
            
               ET
            
            
               Euroopa Liidu Teataja
            
            
               C 11/4
            
         Euroopa Kohtu (kuues koda) 12. novembri 2009. aasta otsus (Naczelny Sąd Administracyjny (Poola) eelotsusetaotlus) — Elektrownia Pątnów II sp. Zoo versus Dyrektor Izby Skarbowej w Poznaniu
   (Kohtuasi C-441/08) (1)
   
   (Kapitali koondumise kaudne maksustamine - Laen, mille kapitaliühing võttis enne liikmesriigi ühinemist Euroopa Liiduga - Maksustamine kapitalimaksuga siseriikliku õiguse alusel - Laenu ümberarvestamine osadeks või aktsiateks pärast liikmesriigi ühinemist Euroopa Liiduga - Selle aktsiakapitali suurendamise maksustamine kapitalimaksuga - Uue õigusnormi kohene kohaldamine)
   2010/C 11/06
   Kohtumenetluse keel: poola
   
      Eelotsusetaotluse esitanud kohus
   
   Naczelny Sąd Administracyjny
   
      Põhikohtuasja pooled
   
   
      Hageja: Elektrownia Pątnów II sp. zoo
   
      Kostja: Dyrektor Izby Skarbowej w Poznaniu
   
      Kohtuasja ese
   
   Eelotsusetaotlus — Naczelny Sąd Administracyjny (Poola) — Nõukogu 17. juuli 1969. aasta direktiivi 69/335/EMÜ, kapitali suurendamise kaudse maksustamise kohta (EÜT L 249, lk 25; ELT eriväljaanne 09/01, lk 11) artikli 4 lõike 1 punkti c, artikli 5 lõike 3 teise taande ja artikli 10 tõlgendamine — Laen, mille kapitaliühing võttis ja mida siseriikliku õiguse alusel maksustati kapitalimaksuga enne liikmesriigi ühinemist Euroopa Liiduga — Laenu osadeks või aktsiateks ümberarvestamisega seoses läbiviidud aktsiakapitali suurendamise maksustamine kapitalimaksuga pärast liikmesriigi ühinemist Euroopa Liiduga
   
      Resolutsioon
   
   Kui pärast Poola Vabariigi liitumist Euroopa Liiduga arvestatakse äriühingu kapitali suurendamisel osadeks või aktsiateks ümber laen, mille äriühing on võtnud enne nimetatud liitumist, kohustab nõukogu 17. juuli 1969. aasta direktiivi 69/335/EMÜ, kapitali suurendamise kaudse maksustamise kohta, mida on muudetud aktiga Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi ühinemistingimuste ja Euroopa Liidu aluslepingutesse tehtavate muudatuste kohta, artikli 5 lõike 3 teine taane sellisel kapitali suurendamisel tasutava kapitalimaksu maksustatava summa kindlaksmääramisel võtma arvesse laenu varasemat maksustamist sel ajal kehtinud siseriiklike õigusnormide alusel.
   
      (1)  ELT C 327, 20.12.2008.